Vehiculul a fost proiectat în 1934, fiind livrat armatei austriece între anii 1935 și 1937. Mașina putea fi condusă din ambele părți; nu exista o parte posterioară și o parte anterioară. Producția în masă a fost luată în considerare, însă Anschlussul (anexarea Austriei de către Germania nazistă) din 1938 a făcut imposibil acest lucru. Denumirea oficială în inventarul armatei era "M35 Mittlere Panzerwagen". 12 vehicule erau utilizate de către armată, iar 15 erau folosite de către jandarmerie și poliție. După anexare, armata germană a preluat toate vehiculele fabricate până atunci.